
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ АДМИНИСТРАТИВЛӐ ПРАВӐНА ПӐСНИСЕМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи утӑ уйӑхӗн 6-мӗшӗнче
йышӑннӑ

1 статья
Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7, 12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10, 11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн 27-мӗшӗ, раштав уйӑхӗн 5-мӗшӗ, раштав уйӑхӗн 26-мӗшӗ; 2019, нарӑс уйӑхӗн 20-мӗшӗ, утӑ уйӑхӗн 17-мӗшӗ; 2020, пуш уйӑхӗн 4-мӗшӗ, пуш уйӑхӗн 25-мӗшӗ, ҫӗртме уйӑ-хӗн 3-мӗшӗ, авӑн уйӑхӗн 30-мӗшӗ, юпа уйӑхӗн 28-мӗшӗ; 2021, утӑ уйӑхӗн 
1-мӗшӗ, юпа уйӑхӗн 27-мӗшӗ, раштав уйӑхӗн 2-мӗшӗ, раштав уйӑхӗн 29-мӗшӗ; 2022, утӑ уйӑхӗн 13-мӗшӗ, юпа уйӑхӗн 5-мӗшӗ, раштав уйӑхӗн 22-мӗшӗ; "право21.рф" сеть кӑларӑмӗ, 2023, нарӑс уйӑхӗн 22-мӗшӗ, 0000000000000761 №; "Республика" хаҫат, 2023, ака уйӑхӗн 26-мӗшӗ) ҫакӑн пек улшӑнусем кӗртес: 
1) III сыпӑка ҫакӑн пек ҫырса 262 статья хушса хурас:
"262 статья.	Чӑваш Республикин территорийӗнче килти чӗр чунсене пӑхмалли, ҫав шутра вӗсене уҫӑлтармалли хушма требованисене пӑсни

1. Чӑваш Республикин территорийӗнче килти чӗр чунсене пӑхмалли, ҫав шутра вӗсене уҫӑлтармалли хушма требованисемпе палӑртнӑ сроксенче килти чӗр чунсене Чӑваш Республикин Патшалӑх ветеринари службин учрежденийӗнче регистраци туманшӑн –
асӑрхаттараҫҫӗ е граждансене пӗр пинрен пуҫласа икӗ пин тенкӗ таран административлӑ штраф тӳлеттереҫҫӗ.
2. Килти чӗр чунсене пурте усӑ куракан вырӑнсенче тата территорисенче пӑхнӑшӑн, ҫав шутра апатлантарнӑшӑн – 
асӑрхаттараҫҫӗ е граждансене пӗр пинрен пуҫласа икӗ пин тенкӗ таран административлӑ штраф тӳлеттереҫҫӗ.
3. Килти чӗр чунсене пурте усӑ куракан вырӑнсенче тата территорисенче вӗсем хӑйсене мӗнлерех тыткаланине тӗрӗслесе тӑма май паракан асӑрхавсӑр пӑрахса хӑварнӑшӑн – 
асӑрхаттараҫҫӗ е граждансене пӗр пинрен пуҫласа икӗ пин тенкӗ таран административлӑ штраф тӳлеттереҫҫӗ.
4. Хуҫисем харпӑрлӑхра тытакан е ытти саккунлӑ майпа тытса тӑракан тата килти чӗр чунсем урама тухасран карта тытса ҫавӑрнӑ территори тулашне йытӑсене хӑйсем тӗллӗн ҫӳреме кӑларса янӑшӑн –
асӑрхаттараҫҫӗ е граждансене пӗр пинрен пуҫласа икӗ пин тенкӗ таран административлӑ штраф тӳлеттереҫҫӗ.
5. Килти чӗр чун хуҫин карта тытса ҫавӑрнӑ территорине пырса кӗнӗ ҫӗрте унта йытӑ пурри ҫинчен асӑрхаттарни пулманшӑн – 
асӑрхаттараҫҫӗ е граждансене пилӗк ҫӗр тенкӗрен пуҫласа пӗр пин тенкӗ таран административлӑ штраф тӳлеттереҫҫӗ.
6. Пурте усӑ куракан вырӑнсенче тата территорисенче йытӑсене, виҫӗ уйӑха ҫитмен йытӑ ҫурисемсӗр тата хурҫи ҫӳллӗшӗ 30 сантиметра ҫитекен, ҫӑварлӑх кирлӗ мар ытти йытӑсемсӗр пуҫне, ҫӑварлӑхсӑр тата касмӑк кантрисӗр е унӑн вӑрӑмӑшӗ килти чӗр чун хӑйне мӗнлерех тыткаланине асӑрхаса тӑма май паракан ытти хатӗрсӗр ҫӳретнӗшӗн – 
асӑрхаттараҫҫӗ е граждансене пӗр пинрен пуҫласа икӗ пин тенкӗ таран административлӑ штраф тӳлеттереҫҫӗ.
7. Суту-илӳ объекчӗсем, обществӑлла апатлану организацийӗсем, медицина тата вӗренӳ организацийӗсем, социаллӑ ыйтусене тивӗҫтерекен организацисем, культура организацийӗсем вырнаҫнӑ ҫурт-йӗрсенче килти чӗр чунсене, куҫ курманнипе инвалид шутланакан ҫынсене ертсе ҫӳрекен йытӑсемсӗр пуҫне, ҫӳретнӗшӗн, енчен те ҫав ҫурт-йӗр хуҫисем урӑххине палӑртман пулсан, –
асӑрхаттараҫҫӗ е граждансене пӗр пинрен пуҫласа икӗ пин тенкӗ таран административлӑ штраф тӳлеттереҫҫӗ.
8. Ҫак статьян 1–7-мӗш пайӗсемпе пӑхса хӑварнӑ административлӑ правӑна тепӗр хут пӑснӑшӑн –
граждансене виҫӗ пинрен пуҫласа пилӗк пин тенкӗ таран административлӑ штраф тӳлеттереҫҫӗ.
Асӑрхаттарни. Ҫак статьяпа килти чӗр чунсене пӑхас, ҫав шутра вӗсене уҫӑлтарас енӗпе Раҫҫей Федерацийӗн нормативлӑ право акчӗсемпе ҫирӗплетнӗ нормӑсемпе ҫыхӑнса тӑракан требованисем тӗлӗшпе усӑ курмаҫҫӗ.";
2) 33 статьян 2-мӗш пайне ҫакӑн пек ҫырса "с" пункт хушса хурас: 
"с) чӗр чунсене пӑхса усрас енӗпе регионти патшалӑхӑн тӗрӗслевне (надзорне) туса пыма полномочи илнӗ Чӑваш Республикин ӗҫ тӑвакан власть органӗн сектор заведующийӗ, тӗп специалист-эксперчӗ – ҫак Саккунӑн 262 статйипе пӑхса хӑварнӑ административлӑ право йӗркине пӑсни ҫинчен.";
3) 34 статьяна ҫакӑн пек ҫырса 16-мӗш пай хушса хурас:
"16. Чӑваш Республикин Патшалӑх ветеринари службин ертӳҫи тата унӑн ҫумӗсем административлӑ правӑна пӑсни ҫинчен ҫак Саккунӑн 262 статйипе пӑхса хӑварнӑ ӗҫсене пӑхса тухаҫҫӗ.".

2 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Ҫак Саккунӑн 1 статйин 1-мӗш пункчӗн виҫҫӗмӗш тата тӑваттӑмӗш абзацӗсем 2024 ҫулхи пуш уйӑхӗн 1-мӗшӗнчен пуҫласа вӑя кӗреҫҫӗ.

	Чӑваш Республикин
Пуҫлӑхӗ
	
О. Николаев

